tráyodaśa mā́sāḥ saṃvatsarastráyodaśāgnéścitipurīṣā́ṇi yā́vānagniryā́vatyasya mā́trā tā́vantamevaìnametáccinotyā́jyena juhotyagníreṣa yadā́jyamagnímevaìtáccinoti pañcagr̥hīténa páñciciko 'gniḥ páñca 'rtávaḥ saṃvatsaráḥ saṃvatsarò 'gniryā́vānagniryā́vatyasya mā́trā tā́vantamevaìnametáccinotyūrdhvā́mudgr̥hṇánjuhotyūrdhvaṃ tádagniṃ cítibhiścinoti